Here is a page extracted from Wikipedia that may contain CSS, HTML, and a lot of unformatted text.

Title: يهوديه ارثوذكسيه
Content: اليهوديه الأرثوذكسيه مصطلح للفرق التقليديه من اليهوديه الحاخاميه المعاصره. بتمتاز اليهوديه الأرثوذكسيه بأنها شايفه ان التوراه المكتوبه و الشفهيه انوحى بيها من الله حرفيا على جبل سينا و انها اتواترت لينا من وقتها بصدق و دقه.

بتدافع اليهوديه الأرثوذكسيه عن المحافظه الصارمه على الشريعه اليهوديه أو الهالاخا, بشرط ما تتفسرش الا بالطرق التقليديه و باتباع الاستمراريه اللى وصلتنا عبر العصور. و بتشوف النظام الشرعى قائم على وحى ثابت مش منسوخ بدون تأثير خارجى أو تاريخى. و علامه الأرثوذكسيه اليهوديه: طاعه الاله و فروض الهالاخا الاخلاقيه و غيرها و ده اهم من أى مسأله نظريه. من العقائد الرئيسه التانيه الايمان بقيامه اجسام الموتى فى المستقبل, و الثواب و العقاب للبر و الفاجر, و اصطفاء بنى اسرائيل بعهد مع الله, و ان العهد المسيحى قادم و هيحكمه ملك مسيح بيسترجع معبد بيت المقدس.

لينكات برانيه

مصادر 

ديانات